
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 1 09 

ΠΕ ΡΙΕΧΟΜΕ ΝΑ 

ΠΡΑΞΕΙΣ ΥΠΟΥΡΠΚΟΥ ΣΥΜΒΟΥΛΙΟΥ 


Τροποποίηση και συμπλήρωση της αριθ. 88/2.8.1985 
ΠΥΣ και προσαρμογή της στις διατάξεις του Ν. 

2470/97 . 1 

Σύσταση Επιτροπής για την προμήθεια αγαθών σημαντι¬ 
κής οικονομικής ή τεχνολογικής αξίας. 2 


ΠΡΑΞΕΙΣ ΥΠΟ ΥΡΓΙΚΟΥ Σ ΥΜΒΟΥΛΙΟΥ 

( 1 ! 

Πράξη 33 της 30.5.1997 

Τροποποίηση και συμπλήρωση της αριθ. 88/2.8.1985 ΠΥΣ 
και προσαρμογή της στις διατάξεις του Ν. 2470/97 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις των παρ. 6 και 9 του άρθρου 30 και της παρ. 
2 περίπτωση α του άρθρου 33 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α'). 

β. Τις διατάξεις του Ν. 2470/1997 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συνα¬ 
φείς διατάξεις» (ΦΕΚ 40 Α'). 

γ. Τις διατάξεις του άρθρου 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 38 Α'). 

δ. Την αριθ. 88/2.8.1985 Πράξη του «Οργάνωση και λει¬ 
τουργία Πολιτικών γραφείων μελών της Κυβέρνησης και Υφυ¬ 
πουργών» (ΦΕΚ 142 Α'), όπως τροποποιήθηκε συμπληρώ¬ 
θηκε και ίσχυε μέχρι σήμερα, και ιδιαίτερα την αριθ. 120/ 
14.10.1985 Πράξη του «Συμπλήρωση και τροποποίηση της 
88/2.8.1985 Πράξης Υπουργικού Συμβουλίου «Οργάνωση 
και λειτουργία Πολιτικών Γραφείων μελών της Κυβέρνησης 
και Υφυπουργών» (ΦΕΚ 176 Α'), την αριθ. 206/30.12.1993 
Πράξη του «Συμπλήρωση της ΠΥΣ 88/2.8.1985» (ΦΕΚ 219 
Α'), την αριθ. 31/23.1.1995 Πράξη του «Τροποποίηση της 
παραγράφου 2 της αριθ. 206/30.12.1993 ΠΥΣ «Συμπλήρωση 
της ΠΥΣ 88/2.8.1985» (ΦΕΚ 16 Α'), κ&θώς και την αριθ. 377/ 
4.10.1995 Πράξη του «Συμπλήρωση και τροποποίηση της 
αριθ. 88/2.8.1985 ΠΥΣ «Οργάνωση και λειτουργία Πολιτικών 
Γ ραφείων μελών της Κυβέρνησης και Υφυπουργών» (ΦΕΚ 6 
Α). 

ε. Την αριθ. ο«κ. 2039830/6163/0022/30.5.1997 εισή¬ 
γηση του Υφυπουργού Οικονομικών Ν. Χριστοδουλάκη. 

στ. Το γεγονός ότι από την Πράξη αυτή προκαλείται δαπάνη 
σε βάρος του Κρατικού Προϋπολογισμού, ύψους εκατόν τριά¬ 


ντα εκατομμυρίων (130.000.000) δρχ. περίπου, ετησίως και 
για καθένα από τα επόμενα πέντε (5) έτη, η οποία θα αντιμε- 
τωπισθεί από τις πιστώσεις των προϋπολογισμών των οικείων 
Υπουργείων για την εφαρμογή του νέου μισθολογίου των δη¬ 
μοσίων υπαλλήλων από 1.1.1997, αποφασίζει: 

1. Η παρ. 1 του άρθρου 8 της Π.Υ.Σ. 88/1985 όπως αντικα- 
ταστάθηκε με την παρ. 3 της ΠΥΣ 377/1995 αντικαθίσταται 
ως εξής; 

«1. Οι μετακλητοί υπάλληλοι, οι ειδικοί σύμβουλο» και οι ει¬ 
δικοί συνεργάτες, των Πολιτικών Γραφείων των μελών της 
Κυβέρνησης και των Υφυπουργών, κατατάσσονται στα μισθο- 
λογικά κλιμάκια του Ν. 2470/1997 ως εξής: 

α. Ο Διευθυντής του Πολιτικού Γ ραφείου στο μισθολογικό 
κλιμάκιο 1. 

β. Οι λοιποί μετακλητοί υπάλληλοι κατατάσσονται οτα μι- 
σθολογικά κλιμάκια του ίδιου νόμου ως εξής: 

αα. Οι διοριζόμενοι χωρίς προϋπηρεσία στο Δημόσια, 
Ν.Π.Δ.Δ. και Ο.Τ.Α., στο μισθολογικό κλιμάκιο της οικείος κο- 
τηγορίας, που αντιστοιχεί στα έτη υπηρεσίας που απαιτούνται 
για την απάκτηοη του βαθμού διορισμού τους, σύμφωνα με 
τις διατάξεις του Ν, 2190/1994 (ΦΕΚ 28 Α'). 

ββ. Οι αποσπώμενοι από θέσεις του Δημοσίου, των 
Ν.Π.Δ,Δ. και Ο.Τ.Α. ή του ευρύτερου Δημόσιου τομέα, με 
βάση το χρόνο της πραγματικής τους υπηρεσίας στις οργανι¬ 
κές τους θέσεις, ο οποίος σε καμία περίπτωση, δεν μπορεί να 
υπολείπεται του χρόνου της προηγούμενης περίπτωσης. 

γ. Οι Ειδικοί Σύμβουλοι: 

αα. Κότοχοι διδακτορικού διπλώματος, στο μισθολογικό 
κλιμάκιο 1. 

ββ. Οι λοιποί στο μισθολογικό κλιμάκιο 4. 

δ. Οι Ειδικοί Συνεργάτες: 

αα. Κάτοχοι διδακτορικού διπλώματος, στο μισθολογικό 
κλιμάκιο 4. 

ββ. Κάτοχοι πτυχίου Α.Ε.Ι., στο μισθολογικό κλιμάκιο 7. 

γγ. Οι λοιποί στο μισθολογικό κλιμάκιο 10. 

Σε όλους του ανωτέρω, καθώς και στους υπηρετούντες σε 
θεσμοθετημένες θέσεις στα Ιδιαίτερα Γ ραφεία των Γενικών 
Γραμματέων, καταβάλλονται επίσης, το σύνολο του χρονοε- 
πιδόματος (60%), το κίνητρο απόδοσης του άρθρου 13 του Ν. 
2470/1997, κατά τις διακρίσεις του άρθρου αυτού (ανάλογα 
με τα τυπικά τους προσόντα) και με τους Ιδιους όρους και 
προϋποθέσεις, καθώς και τα κάθε είδους επιδόματα και προ¬ 
σαυξήσεις των μονίμων δημοσίων υπαλλήλων αντίστοιχης κα¬ 
τηγορίας και κλάδου του Υπουργείου ή της Υπηρεσίας στην 
οποία υπηρετούν. 

Στο Διευθυντή του Πολιτικού Γ ραφείου καταβάλλεται και 
το επίδομα θέσης του β' εδαφίου της περίπτωσης Α' της πα¬ 
ραγράφου 1 του άρθρου 14 του Ν. 2470/1997». 

2. Η παράγραφος 2 του άρθρου 8 της Π.Υ.Σ. 88/1985 αντι¬ 
καθίσταται ως εξής: 

«2. α) Η μισθολογική εξέλιξη του προσωπικού των Πολιτι¬ 
κών Γραφείων πλην των ειδικών θέσεων Συμβούλων και Συ¬ 
νεργατών γίνεται σύμφωνα με τις διατάξεις του Ν. 2470/ 

1997 που εφαρμόζονται ανάλογα. 

β) Το πιο πάνω προσωπικό εξελίσσεται στα μισθολογικά 
κλιμάκια του Ν. 2470/1997, ως ακολούθως: 

- Με απολυτήριο δημοτικού σχολείου, από το 36 μέχρι το 
19 μισθολογικό κλιμάκιο. 

- Με απολυτήριο λυκείου ή εξαταξίου γυμνασίου, από το 29 
μέχρι το 12 μισθολογικό κλιμάκιο. 

- Με πτυχίο ή δίπλωμα Ανώτερης Σχολής της ημεδαπής ή 
ισότιμο της αλλοδαπής, από το 21 μέχρι το 4 μισθολογικό κλι- 
μάκιο. 

- Με πτυχίο ή δίπλωμα Α.Ε.Ι. της ημεδαπής ή ισότιμο της 
αλλοδαπής, από το 18 μέχρι το 1 μισθολογικό κλιμάκιο. 

γ) Για κάθε θέμα αποδοχών των μετακλητών υπαλλήλων 
που δεν ρυθμίζεται ειδικά στην απόφαση αυτή εφαρμόζεται 
ανάλογα ο Ν. 2470/1997·. 

3. Η παρ. 5 του άρθρου 8 της ΠΥΣ 88/2.8.1985 αντικαθί¬ 
σταται ως εξής: 

-5. Οι αποδοχές των μετακλητών υπαλλήλων, των Ειδικήν 
Συμβούλων και Ειδικών Συνεργατών δεν μπορεία να υπερ- 
βούν σε περίπτωση παράλληλης ανάθεσης καθηκόντων το 
30% των αποδοχών της κύριας θέσης τους, Το ποσοστό αυτό 
για το Δ/ντή του Πολιτικού Γ ραφείου δεν μπορεί να υπερβαί¬ 
νει το 50% των αποδοχών της κύριας θέσης του. 

Στις αποδοχές της κύριας θέσης, για την εφαρμογή της διά¬ 
ταξης αυτής, δεν λαμβάνεται υπόψη το κίνητρο απόδοσης 
του άρθορυ 13 του Ν. 2470/1997 και η οικοεγενειακή πα¬ 
ροχή του άρθρου 12 του ίδιου Νόμου, καθώς και τα τυχόν επι¬ 
δόματα, παροχές και αποζημιώσεις που σχετίζονται άμεσα με 
την προσφορά εργασίας στην οργανική θέση». 

4. Από την έναρξη της ισχύος της Πράξης αυτής καταργεί- 
ται η παρ. 6 του άρθρου 8 της Π.Υ.Σ. 88/1985, όπως αντικα- 
ταστάθηκε με την παρ. 4 της ΠΥΣ 377/1995 και από την ίδια 
ημερομηνία εφαρμόζονται οι διατάξεις του άρθρου 18 του Ν. 
2470/1997 για όλο το προσωπικό (μόνιμο και με σύμβαση), 
που υπηρετεί στα ανωτέρω Γραφεία με οποιοδήποτε τρόπο, 
καθώς και στα Γραφεία των Γενικών Γραμματέων Υπουρ¬ 
γείων, περιλαμβανόμενων και των αστυνομικών της προσωπι¬ 
κής ασφάλειας των μελών της Κυβέρνησης, των Υφυπουργών 
και Γ ενικών Γ ραμματέων. 

Η πραγματοποίηση τών ωρών υπερωριακής εργασίας βε¬ 
βαιώνεται, στο τέλος κάθε μήνα, με πράξη του Διευθυντή του 
Πολιτικού Γραφείου. 

5. Η Πράξη αυτή ισχύει από 1.1.1997. 

Κατά τα λοιπά εξακολουθούν να ισχύουν οι διατάξεις της 
ΠΥΣ 88/2.8.1985, όπως αυτή έχει τροποποιηθεί και ισχύει 
μέχρι σήμερα, κατά το μέρος που οι διατάξεις της δεν αντίκει- 
νται στις διατάξεις της Πράξης αυτής. 

Η παρούσα Πράξη να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαΐου 1997 
Ο Πρόεδρος Τα Μέλη 

Ακριβές αντίγραφο 

Ο Γενικός Γραμματέας 
του Υπουργικού Συμβουλίου 
ΣΩΚΡΑΤΗΣ ΚΟΣΜΙΔΗΣ 


( 2 ) 

Πράξη 34 της 30.5.1997 

Σύσταση Επιτροπής για την προμήθεια αγαθών σημαντικής 
οικονομικής ή τεχνολογικής αξίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 3 του Ν. 2286/1995 «Προμή¬ 
θειες του δημόσιου τομέα και ρυθμίσεις συναφών θεμάτων» 
(ΦΕΚ 19/1.2.1996, τεύχος Α"). 

β. Τις διατάξεις του άρθρου 8 παρ. 4 εδάφ. γ' του Ν. 1558/ 
1985 «Κυβέρνηση και Κυβερνητικά Οργανα» (ΦΕΚ 137/ 
26.7.19885, τεύχος Α'). 

γ. Την αριθ. Π1/643/16.3.1995 κοινή απόφαση του 
Υπουργού Εθνικής Οικονομίας, του Αναπληρωτή Υπουργού 
Βιομηχανίας, Ενέργειας και Τεχνολογίας και του Υφυπουρ¬ 
γού Εμπορίου (ΦΕΚ 242/31.3.1995, τεύχος Β'). 

δ. Την αριθ. Π1 -2671 /26.5.1997 κοινή απόφαση των Υφυ¬ 
πουργών Ανάπτυξης. 

ε. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με το 
άρθρο 27 του Ν. 2081/1992 «Ρύθμιση του θεσμού των Επι- 
μελετηρίων, τροποποίηση των διατάξεων του Ν. 1712/1987 
για τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελμάτων και άλλες δια¬ 
τάξεις» (ΦΕΚ 154/10.9.1992, τεύχος Α'). 

στ. Το γεγονός άτι, από τις διατάξεις της Πράξης αυτής, δεν 
προκαλείται δαπάνη αε βάρος του Κρατικού Προϋπολογι¬ 
σμού. 

ζ. Την αριθ. οικ. 6705/29.5.1997 εισήγηση του Υπουργού 
Υγείας και Πρόνοιας. 

η. Την πρόταση του Πρωθυπουργού, αποφασίζει: 

Α) Συνιστά Επιτροπή για την προμήθεια αγαθών σημαντικής 
οικονομικής ή τεχνολογικής αξίας που αποτελείται από τους: 

1) Υφυπουργό Υγείας και Πρόνοιας, ως Πρόεδρο, 

2) Υφυπουργό Εθνικής Άμυνας, 

3) Υφυπουργό Οικονομικών, 

4) Υφυπουργό Ανάπτυξης, 

5) Ένα εκπρόσωπο κάθε κόμματος αναγνωρισμένου στη 
Βουλή των Ελλήνων, ως μέλη. 

Β) Τον Πρόεδρο της Επιτροπής, σε περίπτωση απουσίας ή 
κωλύματος, αναπληρώνει ο Υφυπουργός Ανάπτυξης. 

Γ) Χρέη Γραμματέα της Επιτροπής εκτελεί υπάλληλος με 
βαθμό Α', υποδεικνυόμενος, με τον αναπληρωτή του, από τον 
Πρόεδρο της Επιτροπής. 

Δ) Η Επιτροπή είναι αρμόδια για τις εξής προμήθειες αγα¬ 
θών σημαντικής οικονομικής ή τεχνολογικής αξίας του Εθνι¬ 
κού Κέντρου Άμεσης Βοήθειας (Ε.Κ.Α.Β.). 

- Αεροπλάνα 

- Ελικόπτερα 

Ε) Κατά τα λοιπά, εφαρμόζονται οι διατάξεις του Ν. 22Β6/ 
1995 (ΦΕΚ 19/1.2.1995, τεύχος Ά). 

Η παρούσα Πράξη να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαΐου 1997 
Ο Πρόεδρος Τα Μέλη 

Ακριβές αντίγραφο 

Ο Γ ενικός Γ ραμματέας 
του Υπουργικού Συμβουλίου 
ΣΩΚΡΑΤΗΣ ΚΟΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



